Urušavanje nadstrešnice Železničke stanice Novi Sad

**Urušavanje nadstrešnice Železničke stanice Novi Sad** je nesreća koja se desila 1. novembra 2024. u 11:52 na Železničkoj stanici Novi Sad, kada se urušila nadstrešnica iznad glavnog ulaza. Prema izveštajima stradalo je 16 osoba, uključujući i jedno šestogodišnje dete, a 3 osobe su povređene, od kojih je jedna preminula 17 dana nakon tragedije, a druga 21. marta 2025. Od preminulih, petnaestoro su državljani Srbije, a jedan državljanin Severne Makedonije.

## Pozadina
U 2021. godini otkriveni su planovi za renoviranje i proširenje stanice kao deo nastojanja Vlade Srbije za revitalizaciju i modernizaciju železnice širom zemlje da uvede brzi železnički saobraćaj u zemlji. Planom je predviđena rekonstrukcija koloseka 1, 2, 3, 10 i 11, izgradnja nove platforme i kompletna obnova glavne zgrade sa dodatnim liftovima za invalidna lica. Rekonstrukcija železničke stanice počela je u septembru 2021.  Preduslov za renoviranje stanice bila je demontaža Mosta Boška Peroševića i rekonstrukcija Žeželjevog mosta, po projektu Aleksandra Bojovića, a koji je izgradio međunarodni konzorcijum -{JV Azvi - Taddei – Horta Coslada international}- u periodu od 2012. do 2018. godine. Rekonstrukciju železničke stanice uradile su -{China Railway International}- i -{China Communications Construction Company (CCCC)}- u okviru projekta pruge Budimpešta—Beograd, prve faze planirane međunarodne železničke pruge Budimpešta—Beograd—Skoplje—Atina. Rekonstruisana zgrada železničke stanice otvorena je 19. marta 2022. uz  pruge za brzinu do  između Beograda i Novog Sada. Izgradnja  duge deonice između Novog Sada i Subotice (državna granica) započeta je 7. aprila 2022. godine i trebalo bi da bude završena do kraja 2024. Druga rekonstrukcija zgrade železničke stanice završena je 5. jula 2024. U zgradu Železničke stanice sveukupno je uloženo 65 miliona evra za vreme obe rekonstrukcije. Ugovor koji je potpisan za ove radove je tajna, s obzirom de je Ministarstvo građevinarstva odbilo da ga obajvi pod izgovorom da kineski partneri to ne žele.

Milan Pogačar, odbornik u Skupštini grada Novog Sada i aktivista pokreta „Bravo“, tvrdi da su građani par nedelja pre nesreće slali upite govoreći da je zgrada napukla ali da nadležni nisu ništa uradili povodom tog pitanja.

## Nesreća
Dana 1. novembra 2024, u 11.52 č, na železničkoj stanici Novi Sad se urušila nadstrešnica iznad glavnog ulaza. Stradalo je 16 osoba - 14 u samom padu nadstrešnice, a dvoje usled teških povreda koje su tada zadobili. 

## Reakcije
Vlada Srbije je povodom ove nesreće proglasila 2. novembar 2024. godine danom žalosti, dok je u Novom Sadu proglašena trodnevna žalost. U Republici Srpskoj je takođe proglašen dan žalosti.

Predsednik Vlade Mađarske Viktor Orban je uputio saučešće Srbiji i srpskom narodu zbog tragedije. Predsednik Srbije Aleksandar Vučić je izjavio da traži i političku i krivičnu odgovornost koja još uvek nije utvrđena. Konzorcijum kineskih firmi -{CRIC-CCCC}-, koji je izvodio radove rekonstrukcije železničke stanice, izjavio je da izražava saučešće porodicama poginulih, ali i da nadstrešnica nije bila deo rekonstrukcije, u skladu sa građevinskom dozvolom. Građevinski inženjer Danijel Dašić tvrdi da se nadstrešnica urušila zato što je tokom rekonstrukcije na nju dodata masovna čelična konstrukcija sa teškim staklima. Evropsko javno tužilaštvo potvrdilo je za N1 da je u toku istraga o mogućoj zloupotrebi sredstava EU u vezi sa Železničkom stanicom Novi Sad.

## Reference